text: Борба с мъхнат бръмбар - как да предпазим овошките и цветята
  Борба с мъхнат бръмбар – мъхнатият бръмбар (Tropinota hirta) вреди на градините ни три пъти за един сезон. Първо – по време на цъфтежа на овошките в градината, второ – по време на цъфтежа на гроздето и трето – по време на зреенето на плодовете. Мъхнатият бръмбар лети към градините от най-близките ниви. След като осакати цветовете и изяде сладките плодове, чак тогава си отива.
  Мъхнатите бръмбари много обичат да развалят белите цветове на рози, божури и други цветя. От овошките най-силно напада и поврежда дюлята, крушата, ябълката, а по-рядко сливата, вишната, прасковата и ягодата. Освен тях той напада ягодоплодните, лозата, зелевите, житните, бобовите, някои лободови и сенникоцветни растения и др. Цветарите страдат най-много от набезите на мъхнатите бръмбари. Те изяждат цветовете, смачкват венчелистчетата и водят до пълна загуба на декоративните им свойства.
  Бръмбарите се появяват от почвата по време на цъфтежа на глухарчето. Те летят много добре на дълги разстояния и няма шанс дърветата да не бъдат обитавани от тях. Те се хранят с най-важната част – изяждат тичинките, плодника и венчелистчетата… Ако няма достатъчно цветове за всички, бръмбарите могат да ядат и млади листа. Когато овошките прецъфтят, мъхнатият бръмбар се насочва към житните ниви.
  Борба с мъхнат бръмбар с биологични инсектициди
  Трудността при справянето с този бръмбар е, че се появява по време на цъфтеж и по време на узряване на плодовете, когато вече не е възможно да се пръскат растенията и когато е забранена употребата на химикали.
  Но има изключение и може да се прави пръскане срещу опасният махнат бръмбар. Например Калипсо 480 СК е системен инсектицид, който е напълно безопасен за пчелите, така че може да се използва по време на цъфтеж. Това е един от малкото инсектициди, който не е противопоказан по време на цъфтеж. Също така е високоефективен срещу други вредители: бръмбари, гъсеници на листни червеи, листни въшки, псилиди, розови цикади. Смъртността достига 100%.
  Срещу мъхнатият бръмбар се използват и биологични препарати, като Боверин (който вече трудно може да се закупи в България). Обикновено се използва по време на зреене на плодовете, когато конвенционалните инсектициди са противопоказани. Друг подходящ безопасен широкоспектърен инсектицид е продуктът Маврик 2 Ф. Той щади полезната ентомофауна, безопасен е за медоносните пчели и е възможно най-добрият инсектицид, намиращ място в интегрираната растителна защита.
  Как да използваме водата като био оръжие против мъхнатите бръмбари
  Мъхнатите бръмбари изобщо не обичат водата (влагата), и ето защо можем да я използваме за тяхното улавяне. Това може да стане по 2 начина. Първият е като напръскаме овошките със студена вода с ръчна пръскача или с маркуч. Предварително можем да разстелем найлон под всяко дърво. Малко след самото пръскане, мъхнатите бръмбари ще почнат да падат на земята (на найлона), където лесно можем да ги съберем и унищожим.
  Вторият вариант е като поставим сини на цвят съдове с вода. Синият цвят привлича много този вид бръмбари, като само за един ден в подобен капан може да се хванат 50-70 вредителя. Може да капнем и малко олио във водата за по-голяма ефективност! Също така може да добавим 1-2 с.л. оцет, за да отблъснем пчелите и да не се давят и те.
  Борбата с мъхнатите бръмбари е трудна. Но с нашите активни действия можем напълно да неутрализираме този вредител!
  Как да се отървем от голите охлюви – първо, малко анатомия. Голите охлюви (плужеците) по същество са охлюви без черупките. Различните видове охлюви са голяма напаст за градинарите. От гледна точка на борбата с вредителите се работи с едни и същи методи. Те имат един-единствен, лигав "крак", който оставя слузеста следа, показвайки ви, че мекотелите… Прочетете повече »Как да се отървем от голите охлюви в градината и разсада
  Източник и снимки: yard.hozvo.ru / valenteshop.ru / pinterest.com
  Етикети:борба с мъхнат бръмбаркак дакак да предпазим овошките от мъхнат бръмбарпръскане срещу махнат бръмбар